Na osnovu člana 2. stav 3. tačke a. i d., člana 7. tačke b), i članova 32. i 70. Zakona o Centralnoj banci Bosne i Hercegovine („Službeni glasnik BiH”, br. 1/97, 29/02, 8/03, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine, na 17. sjednici održanoj dana 27.12.2022. godine donosi

**Odluku O izmjenAMA I DOPUNAMA**

**Odluke o kursnoj listi Centralne banke Bosne i Hercegovine**

Član 1.

(1) U Odluci o kursnoj listi Centralne banke Bosne i Hercegovine („Službeni glasnik BiH“, br. 83/20) u tabeli člana 2. riječ: „Jedinice“ zamjenjuje se riječju „Jedinica“, a riječi: „Kineski yuan“ zamjenjuju se riječima: „Kineski juan renminbi“.

(2) U tabeli člana 2. briše se red koji glasi:

|  |  |  |  |  |  |
| --- | --- | --- | --- | --- | --- |
| Republika Hrvatska | Hrvatska kuna | HRK | 191 | 100 | . |

Član 2.

Član 3. mijenja se i glasi:

„Član 3.

(1) Službeni devizni kurs za valutu Bosne i Hercegovine je jedna konvertibilna marka za 0,511292 eura, odnosno jedan euro iznosi 1,955830 konvertibilnih maraka.

(2) Na kursnoj listi se kao osnov za utvrđivanje odnosa valuta prema KM te utvrđivanje srednjeg kursa koriste posljednji referentni kursevi Evropske centralne banke (u daljem tekstu: ECB) koje je ECB objavila na finansijskom servisu Refinitiv oko 16.00 sati.

(3) Za valute koje se ne nalaze na referentnoj listi kurseva ECB, koriste se posljednji dostupni srednji kursevi koje su nacionalne centralne banke objavile prema euru na istom finansijskom servisu do termina preuzimanja kursne liste ECB-a.

(4) Kada ECB i Refinitiv prestane da objavljuje kurseve definisane stavovima (2) i (3) koristi se srednji tržišni *Refinitiv’s FX Blended Spot Composite* kurs u terminu preuzimanja kursne liste ECB-a.

(5)Ukoliko se odnos valute prema KM utvrđuje u skladu sa stavom (4) ovog člana, pored takve valute na kursnoj listi se obavezno navodi da se prilikom utvrđivanja kursa te valute koristio srednji tržišni *Refinitiv’s FX Blended Spot Composite* zbog nedostupnosti relevantnih podataka kursa te valute prema euru na finansijskom servisu Refinitiv.

(6) Kao osnov za utvrđivanje kursa SDR prema konvertibilnoj marci koristi se posljednji kurs SDR u eurima koji je Međunarodni monetarni fond objavio na finansijskom servisu Refinitiv do termina preuzimanja kursne liste ECB-a.“

Član 3.

Ova odluka stupa na snagu narednog dana od dana objavljivanja u „Službenom glasniku BiH“.

Član 4.

Ova odluka će se objaviti u „Službenim novinama Federacije BiH“, „Službenom glasniku Republike Srpske“ i „Službenom glasniku Brčko distrikta Bosne i Hercegovine“.

Predsjedavajući

Upravnog vijeća Centralne banke

Broj: UV-122-01-1-2182-6/22 Bosne i Hercegovine

Sarajevo, 27.12.2022. godine GUVERNER

dr. Senad Softić